దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఆ వ్యక్తి గురించి నేనెప్పుడో చెప్పాను.. చిన్మయి ట్వీట్‌కు అనసూయ స్పందన
‘ఆ మనిషి మహిళలపై చేసిన వ్యాఖ్యలను నేనెప్పుడో ఖండించాను. అప్పుడు నువ్వు నా వెన్నంటిలేవు. నేను చాలా బాధపడ్డాను. పోనీలే, ఇప్పుడు దీనిపై నువ్వు స్పందించడం వల్ల నేను దృఢంగా మారాను’ అని అనసూయ ట్వీట్ చేశారు.
Samayam Telugu | Updated:
Jul 7, 2019, 10:23PM IST
‘అర్జున్ రెడ్డి’ సినిమాతో వార్తల్లో నిలిచిన దర్శకుడు సందీప్ రెడ్డి వంగ ఇప్పుడు మరోసారి వివాదాన్ని లేవనెత్తారు. ఈ సినిమాను ఆయన ‘కబీర్ సింగ్’ పేరిట హిందీలో రీమేక్ చేసిన సంగతి తెలిసిందే. తెలుగులో మాదిరిగానే హిందీలోనూ ఈ సినిమాపై విమర్శలు వచ్చాయి. ముద్దు సన్నివేశాలు ఇబ్బందికరంగా ఉన్నాయని, ప్రేమించిన వ్యక్తిపై చేయి చేసుకోవడం ఏంటని చాలా మంది మహిళలు విమర్శించారు. ఈ విమర్శలపై తాజాగా సందీప్ రెడ్డి స్పందించారు. ఓ ఇంటర్వ్యూలో ఈ విమర్శలపై మాట్లాడుతూ పలు వివాదాస్పద వ్యాఖ్యలు చేశారు.
ప్రేమికుల మధ్య ఒకరి చెంపపై ఒకరి కొట్టుకునేంత స్వేచ్ఛలేకపోతే వారి మధ్య ప్రేమ ఉంటుందని తాను అనుకోనని సందీప్ అన్నారు. దీని గురించి మాట్లాడే మహిళలు ఇప్పటి వరకు ప్రేమలో పడిఉండరని తాను భావిస్తున్నట్లు చెప్పారు. ‘మీరు ప్రేమించిన అమ్మాయిని కొట్టనప్పుడు, మీకు నచ్చిప్పుడు ఆమెను తాకలేకపోయినప్పుడు, ఆమెకు ముద్దు పెట్టలేకపోయినప్పుడు, ఆమెపై అసభ్యపదాలు వాడలేకపోయినప్పుడు.. వారి మధ్య ఎమోషన్ ఉంటుందని నేను అనుకోను’ అని సందీప్ వ్యాఖ్యానించారు. దీనికి సంబంధించిన వీడియో ఇప్పటికే సోషల్ మీడియాలో వైరల్ అవుతోంది.